

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 ŠIBENIK

KLASA: 112-01/21-02/04

URBROJ: 2182/01-7-1-01-21-3

Šibenik, 10. studenog 2021.

Na temelju Natječaja za zasnivanje radnog odnosa (KLASA: 112-01/21-01/07, URBROJ: 2182/01-7-1-01-21-1 od 14. listopada 2021. godine), Povjerenstvo za provedbu postupka izbora kandidata za radno mjesto vatrogasac/kinja, dana 10. studenog 2021. godine, objavljuje

**P O Z I V**

NA

PRETHODNU PROVJERU ZNANJA I SPOSOBNOSTI

**I**

Povjerenstvo je utvrdilo da prethodnoj provjeri znanja i sposobnosti može pristupiti 21 od 29 kandidata koji su dostavili prijavu na Natječaj.

**II**

Kandidati koji su podnijeli valjanu prijavu na Natječaj, biti će u roku od 3 dana telefonskim putem obaviješteni o pravu pristupa daljnjoj provjeri znanja i sposobnosti.

**III**

Kandidati koji nisu podnijeli valjanu prijavu na natječaj ili ne ispunjavaju formalne uvjete iz Natječaja, bit će obaviješteni u roku od 3 dana telefonskim putem o završetku postupka zbog ne predaje uredne prijave ili neispunjavanja formalnih uvjeta iz natječaja, a takvim kandidatima će biti dostavljene i pisane obavijesti.

**IV**

Kandidati navedeni pod točkom I., pozivaju se na prethodne provjere znanja i sposobnosti, koja će se održati dana **25. i 26. studenog 2021. godine** (četvrtak i petak).

Kandidati će telefonskim putem biti obaviješteni u kojem terminu 25. i 26. studenog 2021. godine trebaju pristupiti testiranju, obzirom da će, sukladno mjerama propisanim od strane Stožera civilne zaštite Republike Hrvatske, kandidati biti podijeljeni u dvije grupe abecednim redom po prezimenima.

**Sukladno trenutno važećim odlukama i onima koje će stupiti na snagu do dana održavanja provjere znanja i sposobnosti, donesenim od strane Stožera civilne zaštite Republike Hrvatske svi sudionici testiranja obvezni su imati valjanu potvrdu** **o cijepljenju, preboljenju ili testiranju na bolest COVID-19.**

**Za vrijeme provedbe testiranja iz točke II. ovog Poziva obavezno je poštivanje propisanih epidemioloških mjera.**

**V**

Prvog dana testiranja, **25. studenog 2021. godine**, kandidati su dužni pristupiti u **prostorije Javne vatrogasne postrojbe grada Šibenika (Šibenik, Put groblja 2)** u **8:30 sati**, odnosno u **9:30 sati** gdje će se provesti provjera teorijskog znanja pisanim putem. O točnom terminu u kojem svaki pojedini kandidat treba pristupiti provjeri teorijskog znanja isti će biti obaviješteni telefonskim putem, obzirom da će sukladno mjerama propisanima od strane Stožera civilne zaštite Republike Hrvatske kandidati biti podijeljeni u dvije grupe abecednim redom po prezimenima.

Nakon provjere teorijskog znanja pisanim putem kandidati su dužni doći na **stadion Šubićevac (Šibenik, Bana Josipa Jelačića bb) u 11:30 sati** te ponijeti sa sobom sportsku opremu. Ondje će se obaviti dio provjere tjelesnih i motoričkih sposobnosti kandidata.

Drugog dana testiranja, **26. studenog 2021. godine**, svi kandidati su dužni doći u **vatrogasni dom Javne vatrogasne postrojbe grada Šibenika (Šibenik, Put groblja 2) u 8:00 sati**, gdje će se obaviti provjera sposobnosti izvođenja vatrogasne vježbe te provjera visinskih sposobnosti putem samoizbave. Za provođenje navedenih vježbi, kandidati su dužni koristiti osobnu zaštitnu opremu (odijelo za gašenje šumskih požara, intervencijsko vatrogasno odijelo za strukturne požare, kaciga, potkapa, vatrogasni opasač tip „A“, vatrogasne čizme i rukavice). Za kandidate koji nemaju navedenu zaštitnu opremu, Javna vatrogasna postrojba grada Šibenika će osigurati istu.

U slučaju nepovoljnih vremenskih uvjeta te izmjene u preporukama i odlukama Stožera civilne zaštite Republike Hrvatske, Javna vatrogasna postrojba grada Šibenika zadržava pravo izmjene termina navedenih testiranja o čemu će svi kandidati biti obaviješteni telefonskim putem u primjerenom roku.

**VI**

Oba dana testiranja kandidati su dužni sa sobom ponijeti identifikacijski dokument - osobnu iskaznicu ili putovnicu te valjanu potvrdu o cijepljenju, preboljenju ili testiranju na bolest COVID-19.

Ne postoji mogućnost naknadnog testiranja, bez obzira na razloge koji pojedinog kandidata eventualno priječe da testiranju pristupi u naznačeno vrijeme.

Smatra se da je kandidat, koji se navedenih dana ne odazove do termina navedenih pod točkom II. ovog poziva, bez obzira na razloge, povukao prijavu na natječaj. Smatrat će se da je prijavu povukao i kandidat koji na testiranju remeti mir i/ili pravila ponašanja s kojima će biti upoznat, kao i kandidat koji ne predoči osobnu iskaznicu ili putovnicu te valjanu potvrdu o cijepljenju, preboljenju ili testiranju na bolest COVID-19.

**VII**

Nakon predaje rang liste Povjerenstva zapovjedniku Javne vatrogasne postrojbe grada Šibenika, odrediti će se kandidati koji će biti pozvani na daljnji intervju sa zapovjednikom, o čemu će isti biti pravovremeno obaviješteni telefonskim putem.

**VIII**

Ovaj poziv objavljuje se na web stranici (www.jvp-sibenik.hr) i oglasnoj ploči Javne vatrogasne postrojbe grada Šibenika.

**JAVNA VATROGASNA POSTROJBA**

**GRADA ŠIBENIKA**

**POVJERENSTVO ZA PROVEDBU POSTUPKA**

**IZBORA KANDIDATA ZA RADNO MJESTO**

**VATROGASAC/KINJA**